ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቴህራን እንተድኣ ሕነ-ፈድያ፡ ኣሜሪካ 52 ከባብታት ኢራን ዒላማ ከምእትገብር ኣጠንቂቓ 5 ጥሪ 2020 ምንጪ ስእሊ, Reuters መግለጺ ስእሊ, ፕረዝደንት ትራምፕ ኢራን ንኣሜሪካውኣን ኮነ ሃፍቲ ኣሜሪካውያን ከይተጥቅዕ ኣጠንቂቑ ፕረዚደንት ትራምፕ፡ ኢራን እንተድኣ ኣብ ልዕሊ ኣሜሪካውያን ኮነ ርእሰ-ማል ኣሜሪካውያን መጥቃዕቲ እንተፈጺማ፡ ኣሜሪካ፡ ኣብ ልዕሊ 52 ዒላማታት ኢራን "ቕልጡፍን ከቢድን ስጉምቲ" ከምእትወስድ ኣጠንቂቑ። ዶናልድ ትራምፕ ነዚ ርእይቶ ዝሃበ፡ ኣሜሪካ ንላዕለዋይ ጀነራል ኢራን ቃሲም ሶሌማኒ ብሰብ-ኣልቦ ነፈርቲ ምቕታላ ስዒቡ እዩ። ኢራን፡ ንቅትለት ጀነራል ቃሲም ሶሌማኒ፡ ዓፀፋዊ ስጉምቲ ከምትወስድ ገሊጻ ኣላ። ዶናልድ ትራምፕ ኣብ ትዊተሩ፡ "ኢራን፡ ንሞት እቲ ጀነራል ሕነ ንምፍዳይ፡ ዒላማታት ኣመሪካ ከምእተጥቕዕ ብዓውታ ትዛረብ ኣላ" ድሕሪ ብምባል፡ ኢራን እንድሕሪ ኣብ ልዕሊ ኣመሪካ መጥቃዕቲ ፈጺማ፡ ኣሜሪካ፡ "ንኢራንን ባህሊ ኢራናውያንን ኣገደስቲ ዝኾኑ 52 ከባብታት ዒላማ ገይራ ከምዘላን፡ ብኸቢድ ከምእተዕንዎን" ኣጠንቂቑ። "ኣሜሪካ ዝኾነ ምፍርራሕ ኣይትደልን" ክብል'ውን ጽሒፉ። ኢራን ሕነ ናይቲ ብኣመሪካ ዝተቐትለ ላዕለዋይ ጀነራል ክትፈዲ ምዃና ኣጠንቂቓ ጽልዋ ኢራን ኣብ ማእከላይ ምብራቕ እንታይ ይመስል?
